《杂兴十二首》
元代·方回

诗礼以发冢，非独王莽然。
手不离珠玉，世岂一桓玄。
昔在鲁闻人，匪值孔圣旃。
焉得两观诛，破彼辨与坚。
子陵湍石上，元亮菊篱边。
夷齐不可跂，赖有此二贤。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。